laion/Wikipedia-Exotic huggingface dataset:
יזראל וויבריישן

יזראל וויבריישן (באנגלית: Israel Vibration) היא שלישיית רגאיי שמקורה בקינגסטון בירת ג'מייקה. השלושה נפגשו בילדותם במרכז שיקום לילדים חולי פוליו, והפכו לאחת הלהקות המצליחות בג'מייקה בשנות ה-70 המאוחרות. חברי הלהקה הם: לאסטל "וויס" בולגין, אלברט "אפל גבריאל" קרייג, וססיל "סקלי" ספנס. הלהקה הוקמה בקינגסטון בשנת 1969, את אלבומם הראשון מימנה תנועת "שנים עשר השבטים של ישראל" (זרם בראסטפארי). ב-23 במרץ 2020 נפטר חבר הלהקה אלברט "אפל גבריאל" קרייג. חבר הלהקה ססיל "סקלי" ספנס נפטר ב-26 באוגוסט 2022. משנת 1978 עד 2010 הוציאה הלהקה 29 אלבומים: מדיה וקבצים בנושא יזראל וויבריישן בוויקישיתוף אתר האינטרנט הרשמי של יזראל וויבריישן יזראל וויבריישן, ברשת החברתית פייסבוק יזראל וויבריישן, סרטונים בערוץ היוטיוב יזראל וויבריישן, באתר ספוטיפיי יזראל וויבריישן, באתר AllMusic (באנגלית) יזראל וויבריישן, באתר MusicBrainz (באנגלית) יזראל וויבריישן, באתר Discogs (באנגלית) יזראל וויבריישן, באתר Songkick (באנגלית) יזראל וויבריישן, באתר בילבורד (באנגלית)
סטיבן הולנד

סטיבן "סטיב" רוי הולנד, מדליה (OAM) (באנגלית: Stephen "Steve" Roy Holland, OAM; נולד ב-31 במאי 1958) הוא שחיין עבר אוסטרלי, אלוף עולם, שיאן עולם ובעל מדליית ארד אולימפית במשחה ל-1,500 מטר חופשי. הולנד נולד בניו סאות' ויילס. הוא התאמן בהדרכתו של לורי לורנס. בתחרות הכנה לקראת אליפות העולם בשחייה שנערכה בבריזביין, ב-5 באוגוסט 1973 קבע הולנד במשחה ל-1500 מטר חופשי שיא עולם חדש של 15:37.80 דקות, שיפור לשיא העולם של מייק ברטון מארצות הברית (15:52.58 דקות). במהלך המשחה הוא קבע שיא עולם נוסף במשחה ל-800 מטר חופשי בתוצאה של 8:17.60 דקות, שיפור לשיאו של בן ארצו בראד קופר (8:23.8 דקות). באליפות העולם הראשונה שנערכה בבלגרד, לשעבר יוגוסלביה בשנת 1973 בגיל 15, זכה הולנד במדליית זהב במשחה ל-1500 מטר בשיא עולם חדש של 15:31.85 דקות, לפני ריק דמונט מארצות הברית (15:35.44 דקות) וקופר (15:45.04 דקות). במהלך המשחה הוא שיפר את שיאו העולמי במשחה ל-800 מטר חופשי בתוצאה של 8:16.27 דקות. במשחקי חבר העמים הבריטי שנערכו בקרייסטצ'רץ', ניו זילנד בשנת 1974 זכה הולנד במדליית זהב במשחה ל-1500 מטר חופשי בתוצאה של 15:34.73 דקות. במהלך המשחה הוא שיפר את שיאו העולמי במשחה ל-800 מטר חופשי בתוצאה של 8:15.88 דקות. באליפות קווינסלנד שנערכה בבריזביין ב-17 בינואר 1975 קבע הולנד במשחה ל-800 מטר חופשי שיא עולם חדש של 8:15.2 דקות, שבוע לאחר מכן, במשחקי ניו זילנד שנערכו בקרייסטצ'רץ' ב-25 בינואר הוא קבע במשחה ל-1500 מטר חופשי שיא עולם חדש נוסף של 15:27.79 דקות. במהלך המשחה הוא שיפר את שיאו העולמי במשחה ל-800 מטר חופשי בתוצאה של 8:15.02 דקות. במבחנים האוסטרליים לאולימפיאדת מונטריאול שנערכו בסידני בפברואר 1976 קבע הולנד במשחה ל-1500 מטר חופשי שיא עולם חדש של 15:10.89 דקות. במהלך המשחה הוא שיפר את שיאו העולמי במשחה ל-800 מטר חופשי בתוצאה של 8:06.27 דקות. יומיים לאחר מכן, הוא שיפר שוב שיפר את השיא והעמיד אותו על 8:02.91 דקות. במשחקים עצמם הוא זכה במדליית ארד במשחה ל-1500 מטר חופשי בתוצאה של 15:04.66 דקות, אחרי בריאן גודל שקבע שיא עולם חדש של 15:02.40 דקות ובובי האקט (15:03.91 דקות) שניהם מארצות הברית. נוסף לכך, הוא סיים במקום חמישי במשחה ל-400 מטר חופשי בתוצאה של 3:57.59 דקות. לאחר המשחקים האולימפיים פרש הולנד משחייה תחרותית. הולנד קבע 11 שיאי עולם (4 במשחה ל-1500 מטר חופשי ו-7 במשחה ל-800 מטר חופשי) ו-5 שיאי אוסטרליה. בשנת 1989 זכה הולנד להכלל בהיכל התהילה הבינלאומי של השחייה. התפתחות שיא העולם במשחה ל-800 מטר חופשי התפתחות שיא העולם במשחה ל-1500 מטר חופשי מדיה וקבצים בנושא סטיבן הולנד בוויקישיתוף סטיבן הולנד, באתר olympedia.org סטיבן הולנד, באתר Swimrankings Commonwealth Games Medallists - Swimming and Diving (Men), www.gbrathletics.com [1]
AeroLogic

אירו-לוגיק (בגרמנית: eigene Schreibweise: AeroLogic) היא חברת תעופה למטענים, שהוקמה כתוצאה ממיזם משותף של החברות הגרמניות, DHL ולופטהנזה קרגו. החברה מפעילה טיסות ל-30 יעדים באסיה, אירופה, המזרח התיכון וארצות הברית. החברה נוסדה על ידי לופטהנזה ו-DHL ב-12 בספטמבר 2007. בתחילת דרכה נקראה החברה Blitz 07-343 GmbH, ב-9 בינואר 2008, שונה שמה ל-AeroLogic. ל-AeroLogic תעודת מפעיל אוויר משלה (AOC), זכויות תעבורה משלה, והיא אחראית על כל פעולות התעופה כולל מטוסים וטייסים. המטה של AeroLogic ממוקם בשדה התעופה לייפציג. כוח האדם של החברה מונה כיום 490 מתוכם כ-380 אנשי צוות טיסה. המטוס הראשון מדגם בואינג 777-200F, נמסר לחברה ב-13 במאי 2009, ב-26 במאי אותה השנה קיבלה החברה את אישור הרשויות להובלת מטענים, וב-19 ביוני החלה החברה את פעילותה. צי המטוסים של החברה נכון לאפריל 2020: מדיה וקבצים בנושא אירו-לוגיק בוויקישיתוף אתר האינטרנט הרשמי של AeroLogic מדיה וקבצים בנושא Aerologic באתר Airliners.net 14 בפברואר 2008 DHL:‏ Port2port.co.il נחשף שמה של החברה החדשה להובלת מטענים אוויריים AeroLogic AeroLogic, www.career.aero פרטי צי המטוסים של AeroLogic, באתר airfleets.net (באנגלית)
פנחס להב

פנחס (פינייה) להב (1921 – 22 בינואר 1992) היה דובר צה"ל במלחמת יום הכיפורים, קצין אספקה ראשי וקצין תחזוקה ראשי הראשון, בדרגת תת-אלוף. להב נולד למשה ושרה הלברשטאט בפולין. עלה לארץ ישראל ב-1938, לאחר שסיים את לימודיו התיכוניים. החל ללמוד בטכניון, אולם עם פרוץ מלחמת העולם השנייה וניתוק הקשר עם הוריו, שנותרו בפולין (ונספו בשואה) נאלץ לעזוב את לימודיו והתגייס ב-1940 למשטרת היישובים העבריים, שם שירת עד 1943. בהמשך התנדב לצבא הבריטי ונשאר באירופה בתום המלחמה לסייע בהעלאת ניצולי השואה. שב ארצה ב-1947. במלחמת העצמאות שירת בפלוגת הסיור של חטיבת קרייתי. לאחר המלחמה נותר בשירות הקבע ושירת תחילה כמ"פ מפקדה בבית הספר לחי"ר. בהמשך שירת בתפקידי מטה והדרכה, בהם מפקד קורס קציני אפסנאות. ב-1957 מונה לקצין אפסנאות של חטיבה 7 ושירת תחת דוד אלעזר, שמינה אותו ב-1962 לשליש גייסות השריון. אחרי לימודים במכללה הבין-זרועית לפיקוד ולמטה מונה ב-1964 על ידי אלעזר לקצין שלישות של פיקוד הצפון, ב-1970 קודם לדרגת אלוף-משנה ומונה לראש מחלקת פרט באגף כוח האדם. באוגוסט 1972 מונה לדובר צה"ל, ומילא תפקיד זה במהלך מלחמת יום הכיפורים. על תפקודו במלחמה ואמינות דיווחיו נמתחה ביקורת ציבורית. לאחר המלחמה, מונה מעליו תת-אלוף אהרון אבנון, שקיבל את תפקיד הממונה על ההסברה, תפקיד חדש שנוצר בעקבות לקחי המלחמה. בינואר 1974, הועבר להב מתפקידו בעקבות דרישת שר הביטחון משה דיין. במרץ 1974 מונה לקצין אספקה ראשי, ולאחר הקמת חיל התחזוקה בנובמבר 1975 נתמנה למפקדו הראשון. השתחרר מצה"ל בשנת 1976 והמשיך לשמש במילואים כעוזר ראש אגף האפסנאות. לאחר שחרורו שימש מנהל שירותי עיריית תל אביב-יפו מספטמבר 1976, מנכ"ל הספארי ברמת גן חבר איגוד הכדורסל בישראל ויו"ר מחלקת הכדורסל של אגודת הפועל תל אביב. פנחס להב נפטר בינואר 1992. הותיר אחריו את רעייתו פנינה לבית מדהלה (נפטרה ב-2009), הבן מוסי ושני נכדים. אל"מ פ. להב נתמנה דובר צה"ל, דבר, 7 באוגוסט 1972 פנחס להב באתר אט"ל פנחס להב, באתר "50 שנה למלחמת יום הכיפורים" של ארכיון צה"ל ומערכת הביטחון על פי דף הנפטר באתר חברה קדישא ת"א והמחוז. ב-Israel yearbook and almanac (כרך 47, 1993, עמ' 7) נוקבים בתאריך 21 בינואר. לי-אור אברבך, ‏"דובר צה"ל לא כל-כך שיקר במלחמת יום כיפור", באתר גלובס, 10 במאי 2011 אריה בראון, משה דיין במלחמת יום הכיפורים, הוצאת ידיעות אחרונות, עמ' 347 על פי המלצתו של אלוף אריה לוי, ראש אגף האפסנאות במטכ"ל, הוקם חיל התחזוקה, אתר צה"ל.
הבחירות הפרלמנטריות ברוסיה 2007

הבחירות הפרלמנטריות ברוסיה 2007 היו הבחירות למושב החמישי של הדומה הממלכתית של הפדרציה הרוסית שהתקיימו ב-2 בדצמבר 2007. אלה היו הבחירות הראשונות שבהן אחוז החסימה של הרשימות המפלגתיות, עלה מ-5% ל-7%. בנוסף, חוק חדש שהתקבל הסיר את השיעור הנמוך המאפשר להצביע כנגד כל המועמדים ובוטלו הבחירות בשיטה הרובנית, נוסף לזה נאסר על חברי רשימה מפלגתית לעבור לרשימות אחרות, ונאסר להתאגד תחת גושי בחירות; ונאסרה השתתפותם של משקיפים רוסיים עצמאיים. משקיפים מן OSCE והאסיפה הפרלמנטרית של מועצת אירופה, כמו גם כמה מנציגי מפלגות האופוזיציה העריכו את הבחירות כבחירות לא חופשיות, לא הוגנות, ועם הפרות רבות כבעבר, מפלגות האופוזיציה האשימו את השלטונות בזיוף תוצאות הבחירות. מצד שני, משקיפים ממדינות חבר המדינות וארגון שאנגחאי לשיתוף פעולה העריכו את הבחירות כחופשיות, הוגנות ודמוקרטיות. ועדת הבחירות המרכזית של רוסיה אף היא טענה כי לא היו הונאות וזיופים. על פי תוצאות ההצבעה, לא אירעו שינויים מובהקים בחלוקת המושבים בדומה; "רוסיה המאוחדת" שמרה על רוב מובהק המאפשר באופן בלעדי לקבל החלטות כלשהן מבלי להתייעץ במפלגות אחרות. מדיה וקבצים בנושא הבחירות הפרלמנטריות ברוסיה 2007 בוויקישיתוף ה"אקונומיסט" מכריז: הבחירות ברוסיה - משחק מכור מראש
המכון לתרגום ספרות עברית

המכון הישראלי לספרות עברית; באנגלית: The Israeli Institute for Hebrew Literature)‏ IIHL) הוא עמותה ישראלית הפועלת לשם קידום הספרות הישראלית ברחבי העולם ותרגומה לשפות רבות. משרדי המכון נמצאים כיום בתל אביב-יפו. שמו הקודם של המכון הוא המכון לתרגום ספרות עברית, ITHL, עד לשנת 2021. הצעה להקמת המכון הועלתה על ידי ישראל כהן בכינוס של המועצה הציבורית לתרבות ואמנות. הרעיון נכלל בהמלצות של הנהלת המועצה ביוני 1960, הגם שהיו לו גם מתנגדים, כמו מתי מגד ושלמה גרודזנסקי. המכון הוקם בשנת 1961, כשיתוף פעולה בין המועצה הציבורית לתרבות ואמנות, משרד החינוך, משרד החוץ, הסוכנות היהודית ואגודת הסופרים. יושב ראש ההנהלה היה ישראל כהן, מזכיר ההנהלה והעורך הראשון היה יוסף מכמן-מלקמן ומרכז המכון היה יוסף בר. הפעילות הראשונה של המכון הייתה הכנת שלוש אנתולוגיות של יצירות מתורגמות, לשירה, סיפור ומסה. באפריל 1962 קיים המכון כינוס מתרגמים. משנת 1966 עמד בראש המכון בנימין יצחק מיכלי ובשנת 1972 נתמנה ד"ר יוסף מכמן מלקמן ליו"ר המכון. בשנת 1986 המכון שינה את הסטטוס שלו מחברה ממשלתית לעמותה ציבורית בשנים 1990-2020 עמדה בראש המכון לתרגום נילי כהן. החל מחודש ספטמבר 2020 עומדת בראש המכון סיגלית גלפנד. אתר האינטרנט הרשמי של המכון לתרגום ספרות עברית (באנגלית) המכון לתרגום ספרות עברית, ברשת החברתית פייסבוק המכון לתרגום ספרות עברית, סרטונים בערוץ היוטיוב המכון לתרגום ספרות עברית, באתר "גיידסטאר ישראל" ארכיון המכון לתרגום ספרות עברית באתר ארכיון המדינה המכון לתרגום ספרות עברית (תל אביב), דף שער בספרייה הלאומית מציעים הקמת מכון מיוחד לתרגום ספרות עברית ללועזית, דבר, 18 בדצמבר 1959 המלצות המועצה הציבורית לתרבות ואמנות יובאו למשרד החינוך, דבר, 8 ביוני 1960 שלמה גרודזנסקי, קישוטים, עיטורים - ותרבות, דבר, 1 ביולי 1960 ספרות ישראלית מתורגמת ללועזית, מעריב, 8 בדצמבר 1961 יצירות עבריות בתרגום לועזי, דבר, 29 בנובמבר 1961 המכון לתרגום ספרות עברית בפעולתו, חרות, 27 באפריל 1962 בנימין יצחק מיכלי, הנחה ללא אחיזה, מעריב, 2 בדצמבר 1966 מ. דרומי, למען קשרי סופרים, מעריב, 18 בספטמבר 1970 ד"ר יוסף מכמן מלקמן, דבר, 13 ביולי 1972
ואזה

וָאזֶה (בצרפתית: Oizé, הגייה: /wa'ze/) היא קומונה במחוז סארט בחבל פיי דה לה לואר בצפון-מערב צרפת. הקומונה ממוקמת כ-25 ק"מ מדרום לה מאן ו-20 ק"מ צפון-מזרחית לקומונה לה פלש (La Flèche). העיר נמצאת ליד נהר קאסו (Casseau). בעיר זו נולד מרן מרסן. כנסייה מן המאה ה-12. ציור קיר של מרטין מטור בירושלים החדשה. שער מסוף התקופה הרומנסקית. מדיה וקבצים בנושא ואזה בוויקישיתוף אתר האינטרנט הרשמי של ואזה ואזה באתר של מכון INSEE
טרואונג טאן סאנג

וייטנאם זהו שם וייטנאמי; שם המשפחה הוא טרואונג. על פי הנוהג המקומי, יש להתייחס לאדם זה בשמו הפרטי, סאנג. טרואונג טאן סאנג או טרואונג טאן שאנג (בווייטאנמית: Trương Tấn Sang; נולד ב-21 בינואר 1949) היה נשיא וייטנאם בין השנים 2011–2016, ובתוקף תפקידו זה כיהן גם כחבר הפוליטביורו ויו"ר הוועד הפועל של המפלגה הקומוניסטית השולטת. הוא דורג כמועמד מוביל מספר אחת של המפלגה בקונגרס הלאומי ה-11 שנערך בהאנוי בינואר 2011 והפך לנשיא המדינה בהצבעה של האספה הלאומית ביולי אותה שנה. סאנג חבר בלשכה המדינית מאז 1996 והיה מזכיר המפלגה של הו צ'י מין סיטי בשנים 1996–2000. הוא הועלה לדרגת נציג המפלגה הלאומית מספר שתיים, בתפקיד הצמוד למזכ"ל המפלגה, באוקטובר 2009. סאנג נולד בינואר 1949. הוא הצטרף למפלגה הקומוניסטית ב-20 בדצמבר 1969 ונלקח בשבי על ידי ממשלת דרום וייטנאם בשנת 1971 והוחזק בכלא הואה ביין פו, הוא שוחרר תחת הסכם השלום שנחתם בפריז בשנת 1973. הוא בעל תואר ראשון במשפטים. בין השנים 1983 ל-1986, עמד בראש מחלקת היערנות של הו צ'י מין סיטי, כמו גם בראש המחלקה לפיתוח אזורי כלכלה עירוניים. בשנת 1986, הועלה לדרגת יו"ר ועדת המפלגה של העיר (בתפקיד המקביל לתפקיד ראש העיר וכיהן למעשה כראש עיריית הו צ'י מין). בשנת 1992, הוא הפך ליו"ר המפלגה בהו צ'י מין סיטי. הוא הצטרף הלשכה המדינית בשנת 1996. הוא היה מזכיר המפלגה של הו צ'י מין סיטי, בשנים 1996-2000 ומונה גם לראש הוועדה הכלכלית של המפלגה בשנת 2001. בשנת 2003 הוא ננזף על כך שלא פעל נגד שערוריית השחיתות של נאם קאם בהיותו ראש האדמיניסטרציה בעיר הו צ'י מין. באפריל 2006 הוא מונה לראש מזכירות המפלגה, אשר מפקח על החברות ועל המבנה הפנימי של המפלגה. בצעד יוצא דופן, סאנג מונה לחבר מס' 2 של המפלגה באוקטובר 2009. סאנג נבחר לנשיא המדינה ב-25 ביולי 2011 עם תמיכה של 97.4% אחוז מהקולות, על ידי האספה הלאומית. הוא נבחר לתקופת כהונה בת חמש שנים. מדיה וקבצים בנושא טרואונג טאן סאנג בוויקישיתוף אתר האינטרנט הרשמי של טרואונג טאן סאנג רונן מדזיני, נשיא וייטנאם לפרס: להכפיל את הסחר עם ישראל, באתר ynet, 23 בנובמבר 2011 הנשיא סאנג מארח את נכבדי קאו דאי 17.1.12 באתר חדשות וייטנאם http://www.nhandan.com.vn/cmlink/nhandan-online/homepage/politics/11th-party-congress/coverage-on-the-party-congress/nguyen-phu-trong-elected-party-general-secretary-1.282671?mode=print http://en.vietnamplus.vn/Home/Biography-of-State-President-Truong-Tan-Sang/20117/19847.vnplus ביוגרפיה של טרואונג טאן סאנג
מלאכי לוינגר

יצחק מלאכי לוינגר (נולד ב-18 באוגוסט 1971), הוא ראש מועצת קריית ארבע-חברון לשעבר. כיהן בתפקיד בין השנים 2008 ל-2018. נולד בחברון, בן למרים ולרב משה לוינגר. למד בישיבת ההסדר קריית שמונה ושירת בצה"ל בחטיבת הצנחנים. בסוף שנות ה-90 הצטרף לליכוד והוא חבר מרכז המפלגה. היה שליח בברית המועצות מטעם "נתיב", ניהל את מדרשת חברון ושימש כמזכיר היישובים שבות רחל והר ברכה במסגרת "אמנה". עסק בתחומים חברתיים שונים והיה שותף לפרויקטים הקשורים לנוער, חינוך ועלייה. פעל בארגון סיורים של ישראלים בחברון. בעל תואר בכלכלה ומינהל עסקים מהמרכז האוניברסיטאי באריאל. כיהן במשך כשנה כסגן ראש מועצת קריית ארבע. בנובמבר 2008 נבחר לראשות המועצה כשהוא גובר על מאיר לפיד, בנם של מרדכי ומרים לפיד, ועל יעקב שרביט. בבחירות לרשויות המקומיות שנערכו באוקטובר 2013 נבחר לקדנציה שנייה לראשות המועצה לאחר שגבר על ישראל ברמסון. באוקטובר 2018, הוחלף בבחירות המוניציפליות על ידי אליהו ליבמן. בבחירות המקומיות ב-2024 התמודד שוב לראשות המועצה והפסיד לישראל ברמסון, שזכה ב-41.7% מקולות הבוחרים, לעומת 38.2%, שקיבל לוינגר. נשוי לעטרת (לבית גרינגרס) ואב לשישה. מדיה וקבצים בנושא מלאכי לוינגר בוויקישיתוף נדב שרגאי, מלאכי לוינגר, בנו של הרב משה לוינגר נבחר לראשות קרית ארבע, באתר הארץ, 12 בנובמבר 2008 אחרי יממה מתוחה: ישראל ברמסון ניצח בקריית ארבע, באתר "סרוגים", 29 בפברואר 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סמואל ג'ונסון (מחנך אמריקאי)

סמואל ג'ונסון (באנגלית: Samuel Johnson; ‏14 באוקטובר 1696 – 6 בינואר 1772) היה מחנך, פילוסוף וכומר שחי בקולוניה הבריטית של צפון אמריקה. ג'ונסון האמין בא-מטריאליזם ואנגליקניזם. היה הנשיא הראשון של אנגליקן קינג'ס, מכללה שהפכה לאוניברסיטת קולומביה - אחת משמונה האוניברסיטאות החברות בליגת הקיסוס. היה בוגר אוניברסיטת ייל. בנו ויליאם סמואל ג'ונסון שהיה סנאטור אמריקאי אף הוא היה נשיא אוניברסיטת קולומביה. ג'ונסון נולד ב-14 באוקטובר 1696 בגילפורד, קונטיקט. הוא היה חבר קרוב של הפילוסוף האירי ג'ורג' ברקלי, והתכתב עמו לעיתים תכופות. נפטר ב-6 בינואר 1771 בסטרטפורד, קונטיקט. הלימודים בקולג' החלו בתאריך 17 ביולי 1754 כאשר ג'ונסון היה המרצה היחיד. הקולג' הוכר רשמית ב-31 באוקטובר 1754 והפך לאוניברסיטת קולומביה ב-1 במאי 1784. מדיה וקבצים בנושא סמואל ג'ונסון בוויקישיתוף כתבה על סמואל ג'ונסון באנציקלופדיה של קולומביה
אוריאל לוינגר

אוריאל לוינגר (נולד בשנת 1962) הוא רופא ישראלי, מומחה בתחום האתיקה רפואית, ממונה על תחום האתיקה במרכז הרפואי רבין. מנהל מחלקה פנימית במרכז רפואי לניאדו. נולד בבני ברק לרב ד"ר ישראל מאיר לוינגר. למד בבית הספר "רזי-לי" בבני ברק. בבחרותו עברה משפחתו להתגורר בבזל, שם מונה אביו כרב הקהילה היהודית IGB. למד רפואה באוניברסיטת בזל. השתלם בראומטולוגיה באוניברסיטת ניו יורק ובנוירופיזיולוגיה באוניברסיטת בר-אילן. הוא מומחה לרפואה פנימית, ומשמש רופא פנימאי בכיר בבית החולים לניאדו. הוא מרצה בפקולטה לרפואה באוניברסיטת תל אביב, ובבית הספר לחינוך באוניברסיטת בר-אילן. ד"ר לוינגר השתלם באתיקה יהודית וכללית באוניברסיטת בר-אילן, בבית הספר הגבוה לטכנולוגיה בירושלים ובמכון לפסיקה הלכתית בירושלים. הוא ממונה על תחום האתיקה במרכז הרפואי רבין. הוא מרצה בנושאי אתיקה רפואית, וכן בנושאי רפואה פנימית, בשלוחה של הפקולטה למדעי הרווחה והבריאות של אוניברסיטת חיפה במכללה החרדית בבני ברק. ד"ר לוינגר מומחה בנושאי רפואה והלכה. הוא מפרסם מאמרים בנושאים אלו וכן בנושאי אתיקה רפואית בכתבי עת שונים, וכמו כן מרצה בנושאים אלו בפורומים שונים. במסגרת פעילותו בבית החולים בילינסון הוא מקיים פעילות מחקרית ושיתופי מחקר עם מוסדות אקדמיים שונים בישראל בנושאי רפואה והלכה והיסטוריה של הרפואה. הוא מקורב לרב יצחק זילברשטיין. נשוי להדסה באואר, ומתגורר בפתח תקווה. ד"ר אוריאל לוינגר, רפואה והלכה בהבנתו של הרמב"ם ביד החזקה, אתר דעת על ד"ר לוינגר באתר מרכז רפואי בילינסון מידע על אוריאל לוינגר בקטלוג הספרייה הלאומית
יעקב לוינגר

יעקב אביעזרי לוינגר (3 בינואר 1928 – 5 במאי 1995) היה הוגה דעות ישראלי, ראש החוג לפילוסופיה יהודית באוניברסיטת תל אביב. נולד במינכן לד"ר אליעזר ותרצה (פאולה) לוינגר. בין אחיו הם הרב ד"ר ישראל מאיר לוינגר והרב משה לוינגר. בשנת 1933 עלה עם משפחתו לארץ ישראל, לשכונת שערי חסד. האב, שהיה מקורב לרב השכונה, הרב יעקב משה חרל"פ, עסק במקצועו כרופא ואמו ניהלה פנסיון בביתם. בפנסיון התגורר במשך זמן הסופר שמואל יוסף עגנון, שהשפיע עליו רבות. לוינגר קרא לאחד מבניו חמדת על שם הדמות חמדת (דמות) מספריו של עגנון. בשנת 1947 החל ללמוד פילוסופיה יהודית, תנ"ך ותלמוד באוניברסיטה העברית בירושלים. בשנת 1951 זכה בפרס על שם חיים נחמן ביאליק לסטודנטים מצטיינים. בשנת 1951 הרצה במסגרת המכון להשתלמות ולשיפור הלשון של משרד החינוך בירושלים. לאחר סיום לימודיו נמנה עם סגל האנציקלופדיה העברית, וכתב ערכים בפילוסופיה יהודית, תנ"ך וספרות עברית. בשנת 1960 קיבל תואר דוקטור על עבודתו "דרכו המחשבתית ההלכתית של הרמב"ם", שנעשתה בהנחיית פרופ' אפרים אלימלך אורבך. במשך עשרות שנים שימש מרצה לתלמוד, לספרות חז"ל ולהיסטוריה של הפילוסופיה היהודית באוניברסיטת תל אביב ובאוניברסיטת בר-אילן במשרה חלקית. עמד בראש החוג לפילוסופיה יהודית באוניברסיטת תל אביב. שימש מרצה אורח במחלקה לשפות באוניברסיטת טקסס ומרצה אורח במחלקה התאולוגית באוניברסיטת לוצרן. באמצע שנות ה-80 היה חוקר באוניברסיטת הרווארד. בשנת 1995, במהלך ביקור באוניברסיטת טיבינגן בגרמניה, נפטר. חלק ניכר ממחקריו וממאמריו הוקדשו לדמותו של הרמב"ם כפילוסוף וכפוסק. בשנת 1967 קיבל את פרס קוגל על ספרו "דרכו ההלכתית של הרמב"ם". בשנת 1996 יצא כתב העת "דעת" לזכרו של פרופ' לוינגר ובו אסופת מחקרים על הרמב"ם. בשנות ה-60 פרסם בעיתונות בישראל מאמרים ומכתבים נגד כפייה דתית, בעד נישואין אזרחיים ונגד המפלגות הדתיות. בנו הוא השחקן עידו לוינגר. דרכי המחשבה ההלכתית של הרמב"ם: מחקר על המתודה של משנה תורה, 1965 בין שגרה לחידוש: קווים למחשבת היהדות בזמננו, 1973 הרמב"ם כפילוסוף וכפוסק, 1987 אנתולוגיה למחשבה יהודית, 1970 ספר ישעיהו ליבוביץ: קובץ מאמרים על הגותו ולכבודו של ישעיהו ליבוביץ (יחד עם אסא כשר), 1977 עזר הדת לר’ יצחק בן יוסף פולקר (בן המאה ה-14), 1984 יעקב בן אליעזר לוינגר (1928-1995), דף שער בספרייה הלאומית ירון לונדון (מנחה), ‏שיחה עם לוינגר על ספר קהלת, באתר הטלוויזיה החינוכית הישראלית יעקב לוינגר, תיאוקרטיה יהודית, דבר, 25 בפברואר 1977 אתר "MyHeritage". שמו השני, אביעזרי, הוא על שם סבו אביעזרי זיגמונד פרנקל. על שם סבו נקראו גם כמה מבני דודיו, שבהם גם הפרופסור אביעזרי פרנקל. אתר "Billiongraves" נפטר ד"ר אליעזר לוינגר, מעריב, 8 באוגוסט 1979 הודיה כריש חזוני, ‏הרבנית לוינגר נפטרה: "הבנתי שאין לי ממה לפחד", בעיתון מקור ראשון, 29 בספטמבר 2020 פרס ע"ש ביאליק לסטודנטים מצטיינים, דבר, 12 ביוני 1951 המרצים בירושלים, הצופה, 19 באוקטובר 1951 תואר דוקטור לפילוסופיה, דבר, 15 ביוני 1964 האוניברסיטה מסתייגת, מעריב, 16 באוקטובר 1962 חנה גת, איך להיות יהודי בזמננו?, מעריב, 8 בנובמבר 1974 הוענק פרס קוגל, דבר, 8 בפברואר 1967 יעקב לוינגר, מלחמת תרבות תרבותית, מעריב, 24 בספטמבר 1962 דווקא שר לא דתי, מעריב, 7 בנובמבר 1960
אושעיא

האם התכוונתם ל... רבי אושעיא – רבי אושעיא רבה - חבירו של רבי חייא רב אושעיא – אחיו של רב חנינא רבי אושעיא איש טריא כפר הושעיה בגליל
בועת נדל"ן

בועת נדל"ן או בועת דיור היא סוג של בועה כלכלית בתחום הנדל"ן. בועת הנדל"ן מאופיינת בעלייה חדה ומהירה בשווי נכסי מקרקעין עד אשר השווי המוערך מגיע לרמות גבוהות באופן לא פרופורציונלי ביחס להכנסה הממוצעת של התושבים או לאינדיקטורים כלכליים אחרים. התרסקות של בועות נדל"ן בדרך כלל מלווה בירידה משמעותיות בשווי של נכסי המקרקעין אשר יכולה להוביל למצב בו חוב המשכנתא של בעלי הנכסים יהיה גבוה באופן משמעותי מהערך הנוכחי של הנכס. בדומה לשאר סוגי הבועות הכלכליות, לרוב ניתן לזהות בועת נדל"ן רק בדיעבד, לאחר הדפלציה. בארצות הברית נהוג להעריך את סבירות עלות נכס נדל"ן באמצעות מדד כללי, לפיו משווים בין מחיר קנייה של דירה לעומת מחיר השכרתה. בארצות הברית, במשך שנים ארוכות, היה מקובל שמחיר קנייתה של דירה גבוה בערך פי חמישה עשר ממחיר השכרתה השנתית. האקונומיסט הדגים כיצד סביב מטרופולינים במדינות שונות בעולם, ביניהן ארצות הברית, בריטניה, אוסטרליה וישראל, לשוק הדיור של סוף המאה ה-20 ותחילת המאה ה-21 ישנם סממנים רבים של בועת נדל"ן, ובעיקר עלייה משמעותית של מחירי הדיור והשכירות בהשוואה לתחומים אחרים בשוק ובקיזוז אינפלציה. בישראל, היחס המסורתי גבוה יותר כך שמחיר קניית הנכס גבוה משמעותית מהיחס של מחיר השכירות על פני מספר שנים נתון, בהשוואה למדינות אחרות בעולם. מצב שבו אין הסבר מניח את הדעת (כמו למשל שיפור או פגיעה בתשתיות אזוריות) על יחס שונה בהרבה מהיחס הזה, עשוי להעיד על בועת נדל"ן. בועת הנדל"ן ביפן של השנים 1986 – 1991 בועת הנדל"ן בארצות הברית של השנים 2005 – 2006 בועת הנדל"ן באירלנד של השנים 2000 – 2006 בועת הנדל"ן בספרד של השנים 1985 – 2008 Where should house prices really be and how did they get so high? - ניתוח משנת 2008 הסוקר את התפתחות בועת הנדל"ן בארצות הברית הטעות הגדולה ביותר של המערב: בעלות על דירות, באתר TheMarker‏, 19 בינואר 2020 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
חנקים

חַנָּקִים (שם מדעי: Boinae; מכונה גם נחשי בריח) היא תת-משפחת נחשים במשפחת החנקיים. ככל נחשי משפחת החנקיים, כל מיני החנקים אינם ארסיים אלא הורגים את טרפם בחניקה. המין הגדול בתת-משפחה זו הוא הנחש הכבד בעולם - אנקונדה כהה (Eunectes murinus) שאורכו עשוי להגיע ל-6.6 מ' ומשקלו ל-200 ק"ג. המינים בתת-משפחה זו נפוצים באמריקה המרכזית ואמריקה הדרומית. רב חנק (Boa). בואה עצים (Corallus). בואה קשת (Epicrates). אנקונדה (Eunectes). סוג ומין יחיד טיטאנובואה (Titanoboa cerrejonensis) - נכחד מדיה וקבצים בנושא חנקים בוויקישיתוף חנקים, באתר ITIS (באנגלית) חנקים, באתר NCBI (באנגלית) מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
הסדר חובות

הסדר חובות (גם: בוררות חוב, משא ומתן בענייני חוב או הסדרי אשראי) הוא גישה להפחתת חוב שבה החייב והנושה מסכימים - תוך התפשרות - לצמצם את החוב שביניהם, וצמצום זה ייחשב כאילו החוב שולם במלואו. יש להבדיל בין הסדר חובות לאיחוד חובות. באיחוד חובות החייב מעביר תשלומים חודשיים לגורם מתווך (הגובה עמלה משלו) והוא זה שמעביר את התשלומים לנושים, בעוד שבהסדר חובות החייב מעביר תשלומים לגורם מתווך (הגובה עמלה משלו) והאחרון מעביר את התשלומים לחשבון נאמנות. הנושים יוכלו לקבל את כספם בתנאי שיגיעו להסדר חובות עם החייב. יתרה מכך הגורם המתווך לרוב ממליץ לחייבים לא להעביר את התשלומים החודשיים, ובכך להכריח בעקיפין או ביודעין את הנושים להגיע להסדר חובות עם החייב במהירות האפשרית. בין אם מדובר באדם פרטי ובין אם מדובר בחברה עסקית, על מנת לטפל בחובות באופן אחראי ניתן להיעזר בהליך המכונה הסדר חובות על מנת למנוע את המפגש הלא נעים עם אנשי ההוצאה לפועל. החובות הקיימים יכולים להיות במסגרת חובות אישיים של אדם או במסגרת חוב של חברה עסקית, אך תהליך הסדר החובות ומניעת ההוצאה לפועל הוא יחסית זהה. החייבים יכולים לבחור במספר דרכים כדי להגיע להסדר חובות, באמצעות ייעוץ אינטרנטי, שכירת עו"ד שיפעל למענם מול הנושים, או באמצעות חברה המתמחה בניהול הסדרי חובות. אחד ההבדלים הקיימים בין חברה עסקית (בע"מ) לאדם פרטי הוא בכך שקיים מסך משפטי המגן על בעלי החברה מפני עיקול נכסיהם הפרטיים. בשנים האחרונות עולה תדירות הדרישה לפעולה משפטית הנקראת הרמת מסך שעיקרה הוא היכולת לדרוש מבעלי החברה את כיסוי החוב מנכסיהם וביטול "החסינות" לכיסוי החוב שמעניקה החברה. בשלב הראשון, אדם פרטי החייב לבנקים כסף בעבור הלוואה או משכנתא שלקח לדוגמה, יקבל התרעה מן הבנק ממנו לווה את הכסף. כבר בשלב זה, מומלץ לנסות להסדיר את החוב על ידי פריסתו מול פקיד הבנק ולהתגמש כך שיהיה ניתן לעצור את סחף החובות כבר בשלב זה. בשלב הבא, הבנקים יתאמו מול עורך דין חיצוני בנוגע למצב, החייב יקבל מכתב מעו"ד הדורש את התשלום, ומתריע על נקיטת הליכים משפטיים ופתיחת תיק מול בעל החוב בלשכת הוצאה לפועל. אם החובות לא הוסדרו עד שלב זה, יפתח כנגד האדם תיק בהוצאה לפועל ויתווספו תשלומים נוספים מלבד החוב (הוצאות משפטיות עבור עורך דין, אגרה ללשכת ההוצאה לפועל וכו'). השלב הבא הוא קבלת אזהרה לפני הוצאה לפועל, בהוצאה לפועל יידרש האדם לבצע חקירת יכולת שתקבע את יכולתו להחזיר את החוב וינסו לפרוס את התשלומים על פי הסדר שמחשב את יכולתו הכלכלית של החייב. במצב זה ישלם בעל החוב בכל חודש סכום קבוע לפירעון החובות שלו. אדם בעל מספר תיקים בהוצאה לפועל יכול לבקש את איחודם ואז סכום הפירעון החודשי יחולק באופן יחסי בין כל הזוכים. בנוסף, לשכת ההוצאה לפועל יכולה לבצע פעולות שונות על מנת להחזיר את החוב לבעליו למשל, לעקל נכסים ומשכורת, לעכב יציאה מן הארץ וכיוצא בזה. יש לפנות למשרד עורכי דין המתמחה בהסדר חובות. עורך הדין ינסה להגיע לפשרה מול עורך הדין החיצוני או מול עו"ד של הבנק וינסה להגיע להסדר חובות שיספק את החייב מחד אך גם את הבנק וכך ייפסק הליך הפניה להוצאה לפועל. הסדר חוב מידע לחייבים בתיקי הוצאה לפועל, באתר רשות האכיפה והגבייה, ‏5 במאי 2021 בקשה לאיחוד יזום של תיקים בהוצאה לפועל, באתר רשות האכיפה והגבייה בקשה לאיחוד תיקים של חייב בהוצאה לפועל, באתר כל זכות מדריך לחייב בהוצאה לפועל שלא מכחיש את החוב, באתר כל זכות הסדרת חובות בתקופת לחימה: כך תעשו זאת נכון, באתר דין - עורכי דין ומידע משפטי בישראל, ‏6 בנובמבר 2023